b"\n_START_ARTICLE_\nOlla de pressi\xc3\xb3\n_START_PARAGRAPH_\nL'olla de pressi\xc3\xb3 \xc3\xa9s un recipient per a cuinar, amb un tancament herm\xc3\xa8tic que ret\xc3\xa9 el vapor. El vapor fa augmentar la pressi\xc3\xb3 dintre de l'olla, la qual cosa evita que la temperatura quedi estacionada en la d'ebullici\xc3\xb3 de l'aigua (100\xc2\xa0\xc2\xb0C al nivell del mar) i pugi m\xc3\xa9s, obtenint aix\xc3\xad una m\xc3\xa9s gran rapidesa en la cocci\xc3\xb3 dels aliments. Incorpora una v\xc3\xa0lvula que deixa escapar el vapor quan s'ha arribat a una pressi\xc3\xb3 determinada, i tamb\xc3\xa9 una altra de seguretat per a evitar que l'exc\xc3\xa9s de pressi\xc3\xb3, si fall\xc3\xa9s la primera, pogu\xc3\xa9s fer esclatar l'olla.\n_START_SECTION_\nHist\xc3\xb2ria i evoluci\xc3\xb3\n_START_PARAGRAPH_\nEl 1679, el f\xc3\xadsic i matem\xc3\xa0tic anglo-franc\xc3\xa8s Denis Papin (1647-1712) va inventar una olla de vapor amb una v\xc3\xa0lvula de seguretat \xe2\x80\x94que en va dir digesteur\xe2\x80\x94 en la qual l'aigua bullia a una alta temperatura de manera que la carn i els altres aliments podien coure's en menys temps que en les olles convencionals usades en aquells temps. Va presentar el seu invent en la Royal Society de Londres en l'any 1681, per\xc3\xb2 la novetat no va prosperar i va quedar com un estudi cient\xc3\xadfic m\xc3\xa9s. No obstant aix\xc3\xb2 aquest treball li va servir perqu\xc3\xa8 fos adm\xc3\xa8s com membre d'aquesta societat cient\xc3\xadfica. Caldria esperar fins al segle XX perqu\xc3\xa8 es fes realitat l'invent i es fabriquessin olles de pressi\xc3\xb3._NEWLINE_La primera patent es va a concedir a l'estat espanyol, en 1919, quan Jose Alix Mart\xc3\xadnez va fabricar un model de cocci\xc3\xb3 r\xc3\xa0pida al que va anomenar olla express._NEWLINE_Un altre patent es va concedir a Fran\xc3\xa7a, en 1948, quan M. Devedjian va fabricar un model de cocci\xc3\xb3 r\xc3\xa0pida que anomen\xc3\xa0 cocotte minute. El 1952 George Laverne va perfeccionar l'invent amb un nou model d'olles de gran capacitat (300 litres) que tenien un sistema de tancament especial. Aquest model va tenir un gran \xc3\xa8xit i el va adquirir l'armada francesa. _NEWLINE_A l'any seg\xc3\xbcent, el 1953, surt a la llum la supercocotte SEB (Societ\xc3\xa9 d'Emboutissage de Bourgogne) fabricada pels germans Lescure. El 1954 la patent SEB es comercialitza a Espanya amb el nom de SEB-MAGEFESA i les olles es fabriquen en un taller de ferreteria situat en Algorta. _NEWLINE_A partir de 1978 les olles de pressi\xc3\xb3 es fan cada vegada m\xc3\xa9s completes i r\xc3\xa0pides, perfeccionant els mecanismes de tancament i de seguretat, proporcionant aix\xc3\xad una major pressi\xc3\xb3 i una cocci\xc3\xb3 m\xc3\xa9s r\xc3\xa0pida. El que m\xc3\xa9s ha evolucionat \xc3\xa9s la v\xc3\xa0lvula de seguretat. Els \xc3\xbaltims models duen un sistema anomena Food Control que a m\xc3\xa9s d'indicar la pressi\xc3\xb3 evacua l'oxigen de l'interior de l'olla. A l'indicar l'abs\xc3\xa8ncia de pressi\xc3\xb3 la persona que manipula l'olla sap que pot obrir-la amb tota seguretat, i en cuinar sense oxigen s'aconsegueix que els aliments conservin intactes les seves propietats i el seu color natural."